Það hefur verið nær ófært suður frá Vestfjörðum síðan um helgina og farið að bera á vöruskorti í verslunum. Tveir mjólkurpottar voru eftir í Kaupfélaginu í Súðavík í morgun.
Það var nóg að gera í Kaupfélaginu í Súðavík í morgun. Matthias Troost stóð vaktina og þegar morgunösinni lauk voru tvær mjólkurfernur eftir í kælinum, ferskvara kláraðist en alltaf er nóg til í frystinum. Nú er orðið fært til Ísafjarðar og verður hægt að fylla á hillurnar seinna í dag.
Í Hamraborg á Ísafirði var staðan erfið í gær því starfsfólk komst ekki til vinnu vegna lokana. Gísli Elís Úlfarsson sem rekur Hamraborg á von á glás af vörum í dag, enda staðan önnur og betri.
Lísbet Harðardóttir rekur kaffihúsið Heimabyggð á Ísafirði og lét hún engan bilbug á sér finna vegna ástandsins undanfarna daga.
Það hefur ekki verið neitt mál fyrir okkur, við erum með starfsfólk sem á nógu hlý föt til að mæta í vinnuna og skóflur til að moka frá"
Hefur alveg verið til nóg af öllu kaffi og rjóma?
Já, við erum náttúrulega okkar eigin mjólkurframleiðsla á Vestfjörðum, Arna mjólkurvörur eru í næsta bæ þannig að þau skutla bara til okkur vörum á hverjum degi."

Farið er að bera á vöruskorti í verslunum á Vestfjörðum vegna ófærðar. Tveir mjólkurpottar voru eftir í Kaupfélaginu í Súðavík í morgun.